जन्मदिन को लेकर मेरे मन में बहुत सारे ख्याल आते हैं मसलन जन्मदिन के दिन लोग कितना खुश होते हैं, लोग जन्मदिन मनाने के चक्कर में ये भूल जाते हैं की वे जन्मदिन के दिन बड़े नहीं होते बल्कि बूढ़े होते हैं। क्योंकि उनके जीवन की कुल आयु से इतने दिन कम हो गए। कितना अजीब है ना लोग कितने अच्छी तरह से इस सच्चाई से दूर भागते हैं। मेरे कहने का मतलब ये नहीं है की जन्मदिन मनाओ ही मत, जन्मदिन जरुर मनाओ, नए सपने जगाओ, सपने को पूरा करने के लिए कठिन परिश्रम करो पर इस सच्चाई को भी याद रखो और अपने उस आराध्य का शुक्रिया अदा करो जिसने तुम्हें इतना सुन्दर मानव जीवन दिया।